UAC จ่อร่วมทุนโซลาร์ฟาร์มในเมียนมา 20 MW สิ้นปีนี้
UAC สรุปร่วมทุนโซลาร์ฟาร์มในเมียนมา 20 MW สิ้นปีนี้ หวังดันกำลังผลิตไฟฟ้าในมือแตะ 50 MW ภายในปี 62
14 ก.ย. 2559

บริษัท ยูเอซี โกลบอล จำกัด (มหาชน) หรือ UAC เปิดเผยว่า เตรียมจับมือพันธมิตรเข้าลงทุนโครงการโซลาร์ฟาร์ม 2 แห่งในเมียนมา กำลังผลิตรวม 20 เมกะวัตต์ คาดว่าจะได้ข้อสรุปไม่เกินสิ้นปีนี้ ประเมินเงินลงทุนเบื้องต้นราว 2 พันล้านบาท ขณะที่ตั้งเป้าหมายกำลังผลิตไฟฟ้าในมือจะเพิ่มเป็น 50 เมกะวัตต์ภายในปี 62 จากปัจจุบันมี 15.5 เมกะวัตต์ และผลักดันสัดส่วนรายได้ต่างประเทศเพิ่มขึ้นเป็น 30% จากขณะนี้อยู่ที่ 10%
ขณะที่เตรียมสรุปแผนร่วมทุนในธุรกิจไบโอเคมิคอลภายในสิ้นปีนี้ ซึ่งปัจจุบันเจรจากับพันธมิตรทั้งในและต่างประเทศที่สนใจเข้ามาถือหุ้น และคาดว่าจะสรุปแผนลงทุนโรงงานรีไซเคิลขยะใน สปป.ลาว ในช่วงไตรมาส 4/59 ถึงต้นปี 60